Klar beskjed til voksne Harry Potter-fans
Professor Stikling mener det er på tide å gå videre.  Og hvis det bruser litt i kroppen av å tenke på professor Stikling og hele Harry Potter-universet, er det kanskje nettopp deg hun snakker til.  Den britiske skuespilleren Miriam Margolyes, som altså spilte professor Stikling, har nemlig gått viralt med sine uttalelser. I et intervju med det australske nyhetsprogrammet ABC News gjentar hun ifølge Gamespot sine tidligere uttalelser om at hun er bekymret for voksne som fremdeles er opptatt av Harry Potter. – «If your balls have dropped» så er det på tide å glemme det. Gå videre til andre ting, sier Margolyes.  «If your balls have dropped» er et engelsk uttrykk som brukes om å nå puberteten eller å bli voksen.  Skuespilleren mener Harry Potter først og fremst er for barn, og antyder at voksne heller bør lese klassikere som Charles Dickens.  – Dere vet, gå videre til andre ting. Nei, seriøst. Det er en flott serie. Det er et vidunderlig sett med filmer. Jeg er stolt av å ha vært med. Men det var for 25 år siden! Dere vet, voks opp!  Margolyes' uttalelser har skapt debatt i sosiale medier. Mange fans av bøkene og filmene reagerer negativt på skuespillerens oppfordring om å legge fantasyuniverset bak seg.  Det er tross alt folk som går rundt med tryllestav fortsatt: Den originale Harry Potter-filmserien ble avsluttet i 2011, men mange sitter fortsatt hjemme og leker seg i universet gjennom «Hogwarts Legacy». Discovery planlegger også en ny TV-serie fra trollmannsuniverset i 2026, påpeker Gamespot. 
Skuespiller Miriam Margolyes, kjent som professor Stikling i Harry Potter-filmene, kritiserer voksne fans av serien I et intervju med ABC News sier Margolyes at voksne bør gå videre og fokusere på andre ting Uttalelsene skaper debatt i sosiale medier, med mange fans som reagerer negativt